Survivor România All Stars strânge rândurile pentru marea finală. Opt concurenți luptă pentru marele premiu, dar și pentru titlul de supraviețuitor. Așa cum era de așteptat, pe ultima sută de metri, tensiunile sunt mai aprinse ca niciodată.
Survivor România All Stars este una dintre cele mai dure competiții, unde numai cei mai puternici rezistă până la final. Anul acesta, în junglă au fost trimiși cei mai buni concurenți din toate sezoanele. Timpul a trecut, iar bătălia se dă, în prezent, între opt concurenți.
Deloc surprinzător, unul dintre acești concurenți este Zanni. În trecut, Zanidache a venit acasă cu marele trofeu de supraviețuitor și vrea să repete istoria și anul acesta.
Pe ultima sută de metri, Zanni este mai determinat ca niciodată să pună mâna pe trofeul suprem. Însă, până la marea finală, acesta mai are de dus câteva lupte care nu vor fi deloc ușoare.
Aflat în Exil, concurentul Survivor România a decis să vorbească sincer despre colegii săi și despre nemulțumirile pe care le are. Transparent ca de obicei, acesta nu s-a ferit să aducă o serie de acuzații la adresa concurenților Survivor România All Stars.
În vizorul lui Zanni au intrat, de data asta, TJ Miles și Ștefania Ștefan. Concurentul Survivor România All Stars spune că abia acum a aflat ce părere au colegii săi despre el, când ei cred că Zanni a fost eliminat complet din emisiune.
”Mi se pare o oportunitate să te creadă toată lumea eliminat, mi se pare tare că toți au recunoscut că sunt cel mai bun când am plecat. (…) Și când mă întorc… ”, a spus Zanni, potrivit protv.ro.
Zanni nu s-a ferit să recunoască că s-a simțit trădat de echipă. Aceasta a încercat să facă o strategie pentru a o salva pe Ana, dar planul său nu a funcționat deloc. Ana a cedat singură, ceea ce l-a făcut pe Zanni să înțeleagă că a muncit degeaba.
”M-am simțit trădat ca la prima dragoste. (…) Mi-am rupt capul pentru echipă. Am făcut o strategie colaterală nu ca să dau pe cineva afară, ci ca să o protejez pe Ana. Ana care oricum a cedat, din toate punctele de vedere… ”, a mai spus artistul, potrivit sursei menționate.
Zanni nu l-a uitat nici pe TJ Miles pe care l-a taxat pentru comportamentul pe care l-a avut. În concurs, Zanidache a legat o prietenie cu Ana și Ștefania, iar faptul că Ștefania a plâns pentru Zanni l-ar fi nemulțumit pe TJ Miles.
”L-am văzut pe TJ destul de nemulțumit de faptul că Ștefania a plâns pentru mine. (…) Și Ștefania Ștefan, credeam că e loială față de echipă, dar dacă și-a pupat brățara înseamnă că voia să câștige ea.”, a conchis Zanni, potrivit protv.ro.